als_Latn dik_Latn sag_Latn
Zinedine Zidane u emërua trajner i Real Madrid në janar të vitit 2016 dhe që atëherë ka fituar dy herë Ligën e Kampionëve, një herë La Ligën, Superkupën e Europës dhe Botërorin e Klubeve
Në vitin 2002 me një gjuajtje gati të papërsëritshme fluturimthi me të majtën Zinedine Zidane i dha Real Madrid të nëntin titull të Ligës së Kampionëve.
Një vit më pas triumfit në Glasgow, legjenda franceze, që pas pensionimit vazhdoi të jetë pjesë e skuadrës, në pozita të ndryshme, provoi të shprehte me fjalë një ëndërr të madhe të tijën.
“Me Realin dua të fitoj trofeun e dhjetë, të njmbëdhjetin dhe të dymbëdhjetin”. Të shtunën, ai iluzion u bë realitet nën qiellin e Kardifit. Pas fitores së trofeut të dhjetë si ndihmës i teknikut italian, Carlo Ancelotti, në Lisbonë, triumfet radhazi të vitit të kaluar dhe sivjetshëm, trajneri francez bëhet kështu firmëtar i një legjende.
Askush më parë nuk kishte arritur të fitonte dy herë radhazi këtë garë, askush përpara Zinedine Zidane, i cili e bëri këtë gjë në vetëm 18 muaj nga debutimi i tij në krye të skuadrës së parë.
Sigurisht që Zidane ka qenë një futbollist ambicioz, fitues, por duket se është edhe i përzgjedhuri si trajner. Pas trofeve në La Liga dhe Champions sivjet, Zizou numëron plot pesë tituj në dy sezone, ose më saktë që prej janarit të vitit 2016; përfshirë Superkupën e Europës dhe Botërorin e Klubeve.
Reali do të luajë sërish në Superkupën e Spanjës, Superkupën e Europës dhe Botërorin për Klube në dhjetor të këtij viti, duke rritur gjasat që të fitojë edhe më shumë trofe.
als_Latn als_Latn als_Latn als_Latn als_Latn als_Latn als_Latn